Diari Oficial de la Generalitat Valenciana


Sumari del DOGV 4993, del 26-04-2005 (2005/4293)

Informació pública de l'estudi d'impacte ambiental i projecte 02/05 de Connexió de les dessaladores del Nou Canal de Cartagena amb la Vega Baixa del Segura.
------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/4293


Organisme emissor
:   Mancomunitat de Los Canales del Taibilla

Tipus de document
:   Anunci

Informació pública de l'estudi d'impacte ambiental i projecte 02/05 de Connexió de les dessaladores del Nou Canal de Cartagena amb la Vega Baixa del Segura. [2005/X4293]
  
Les obres de Connexió de les Dessaladores del Nou Canal de Cartagena (Sant Pere del Pinatar I i II) amb la Vega Baixa del Segura, la tramitació de la qual ha sigut declarada d'urgència (article 50 de la Llei 30/92 de LRJPAC), estan incloses dins del Programa AIGUA del Ministeri de Medi Ambient i possibiliten l'abastiment amb aigua dessalada als municipis alacantins d'Algorfa, Almoradí, Benejúzar, Benijófar, Bigastro, Daia Nova, Daia Vella, Formentera del Segura, Guardamar del Segura, Jacarilla, Els Montesinos, Oriola (nuclis costaners), el Pilar de la Horadada, Rafal, Rojales, San Fulgencio, Sant Miquel de les Salines i Torrevella, amb una població estable pròxima als 200.000 habitants. S'ubiquen en els termes municipals del Pilar de la Horadada, San Miguel de las Salinas i Orihuela, i consistixen bàsicament en:
  
- Construcció d'una estació de bombament d'un cabal màxim d'1.500 l/sg i una altura d'elevació de 102 metres.
  
- Instal·lació de 10.153 metres de canonada metàl·lica d'impulsió de diàmetre 1.100 mm, fins a un depòsit de ruptura de càrrega de 2.000 m³ de capacitat i 161,00 metres de cota de solera.
  
- Instal·lació de 18.428 metres de canonada metàl·lica de diàmetre 1.100 mm per a conducció per gravetat fins a un nou depòsit de regulació de la Vega Baixa de 65.000 m³ de capacitat ubicat a la cota 119,00.
  
- Instal·lació de 1.622 metres de canonada metàl·lica de diàmetre 1.100 mm per a connexió amb el sistema d'abastiment a la Vega Baixa del Segura.
  
De conformitat amb el que disposa el Reial Decret 1.131/1988, de 30 de setembre, pel qual s'aprova el Reglament per a l'execució del Reial Decret Legislatiu 1.302/1986, de 25 de juny, d'Avaluació d'Impacte Ambiental, modificat per la Llei 6/2001, de 8 de maig, se sotmet a informació pública l'Estudi d'Impacte Ambiental i el projecte epigrafiat, durant el termini de 20 dies hàbils, comptats a partir de la publicació d'este anunci en el Boletín Oficial del Estado i en el Diari Oficial de la Generalitat Valenciana, període durant el qual podran ser examinats pels qui ho desitgen a fi de formular-hi al·legacions.
  
L'esmentada documentació estarà a disposició dels interessats, en els dies i hores hàbils d'oficina, en la Mancomunitat dels Canals del Taibilla, sítia al carrer Major núm. 1, de Cartagena, i serà remesa en format digital als qui ho sol·liciten.
  
Les al·legacions que es considere oportú presentar hauran de dirigir-se a la Mancomunitat dels Canals del Taibilla per qualsevol dels mitjans que a este efecte determina la Llei de Règim Jurídic de les Administracions i del Procediment Administratiu Comú.